Malagasy, Antankarana: Bible for 2 Corinthians

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## 2 Corinthians

Chapter 1  
1Paoly, Apostolin'i Kristy Jesosy noho ny tamin'ny sitrapôn-dRagnahary, irô ndraiky Timoty ralahintsika, ho agny a l'églisen-dRagnahary, ao amin'ny Korinto, ndraiky hoan-drô mpino jiaby magnerany aminy faritry Akaia.2Ho andrô jiaby anie fahasoavagna ndraiky fiadanagna avy amin-dRagnahary Babantsika ndraiky Tompo Jesosy Kristy.3Ho deraigna anie Zagnahary ndraiky Baban'ny Tompontsika Jesossy Kristy. Izy Papan'ny famindram-pô jiaby avy iô Zagnahary fampionognana jiaby.4Zagnahary zegny mampionogno atsika amin'ny fahoriagnatsika jiaby, zegny ahafahantsika mampionogno irô zay mbôla agnatiny fahoriagna ao. Atsika zegny mampionogno irô hafa kara izay fampiononagna nampiasan-dRagnahary ampiononagna atsika.5Mitovy hitomboan'ny fijalian'i Kristy bôka aminay, kara zegny koa hitomboan'ny fampiononagnanay amin'ny alalan'i Kristy.6Izahay kofa nampahoriagna zegny, fampionognana ho anarô sady famonjegna ho anarô. izy koa ndraiky, nampiononagna zahay, izegny fampiononagna zegny ho anarô. Ny fampiononagnanarô zegny tsara kôfa manam-paharaitagna hizara irô fijaliagna izay mitovy amin'ny fijaliagnanay.7Fa ny fahatokisanay mômba anarô zegny azonay antoka, satria zegny, anarô agnisany namanay mizara irô fijaliagna, ary anarô koa agnisany mizara fampiononagna.8Tsy tianay tsy ahay izegny anarô ralahy, tamin'ny probleme nahazo zahay tagny Asia. Izahay zegny taignany novesarina mihoatran'izay tôkony ho zakanay, naro loatra efa tsy nagnantaigna ho velogno hoaila eky izahay.9Efa taigna taminay ny fanamelohagna ho foaty. Fa izegny navianay tsy namaitraka tokinay tamin'ny taignanay zaraiky fo, fa nankigniny tamin-dRagnahary mampitsangana ny maty.10Nagnavotra zahay tagnatin'ny loza mahafaty karaha izegny Izy, tsy vitan'izegny fo fa mbala hagnavotra zahay koa Izy. Izahay zegny namaitraka tokinay taminany fa mbala hagnafaka zahay ndraiky Izy.11Izy zegny hagnano satria anarô, magnampy zahay bôk'amin'ny vavaka ataonarô. Ary maro avy agny agnano fisaoragna amin'ny agnaragnanay bak'avy amin'ny tombom-pahasoavagna namiany anay baka tamin'ny vavaka besin'ny maro.12Izahay zegny miraiharaiha amin'ty: fijoroagna vavolombelogno amin'ny fieritreretanay. Fa tamin'ny fikasagna madiô ndraiky fahatsoram-pô izay avy amin-dRagnahary irô raha jiaby izay nitondrasanay taignanay amin'izao tontolo izao. Izahay nahavita irô raha jiaby izegny avy iô, ny ankamaroany zegny niaraka taminarô, tsy tamin'ny fahendren'izao tontolo izao, fa tamin'ny fasoavan-dRagnahary.13Izahay koa zegny tsy nanaoratra raha tsy ho voavaky na ho azonarô. zaho zegny magnataigna fa,14satria anarô nahazo ny mombanay amin'ny ampahany, izahay zegny ho anton'ny raiharaihanarô amin'ny andran'ny Tompontsika Jesosy, mitovy anarô ho antony hiraiharaihanay.15Satria zaho natoky makasika izegny, kay te ho agny aminarô indraiky zaho, baika hafanarô mahazo tombony amin'ny fitsidiako faharoe.16Niomagna hitsidika anarô jiaby zegny zaho tamin'ny lalagna naka andaiha agny amin'ny Makedonia. Baka iô zaha mbala nagniry hitsidika anarô ndraiky zaha tamin'ny diako avy tagny Makedonia, baika zaha haterinarô ho agny amin'ny lalagna naka ho agny Jodia.17Kofa nieritreritra kara zegny zaho, kay nisalasala zegny zaho? Nagnomagna irô raha yô araka nôfotro ma zaho, baika hikoragnako "Iah na aihé" ndraiky "tsia na tsia" amin'ny fotoagna araiky fo?18Fa satria Zagnahary zegny mahatoky, atsika ka tsy afaka hivolagna na"Iah" na "aihé."19Fa Zanaka ndRagnahary, Jesosy Kristy, araiky nivolagnan'i Sylvanosy, Timoty ndraiky izaha taminarô, zegny tsy"Iah"na "aihé." fa Izy zegny nivolagna fo nivolagna karaty "Iah."20Satria fampanantenagnan-dRagnahary jiaby zegny "Iah" aby aminany ao. Kay amin'ny alalany koa atsika hivolagna "Amena" ho agny voninahitrin-dRagnahary.21Zagnahary magnamafy zahay aminarô ao amin'i Kristy, baka iô, Izy nagniraka atsika.22Izy zegny nagnisy tombo-kase tamintsika baka iô nagnamia Fagnahy ho ao am-pôtsika ho antoko lay hamiany avy afara ao.23Fa nikaiky an-dRagnahary zaha, hitsagagna vavolombelogno tamin'ny antony tsy nahaviako tagny Korinto mba hamindrako fô aminarô.24Izegny ndraiky tsy sagnatsia noho izahay miaizaka mamehy izay tôkony ho finoagnanarô. Kanéfa ndraiky, izahay zegny miara-miasa aminarô amin'ny fifaliagnanarô, satria anarô mipétraka amin'ny finoagnanarô.

Chapter 2  
1Koa raha araigny agnaty fôko ato edy, zaho nanapa-kevitra tsy agnatogno anarô, satria zegny amin'ny fotoanam-pangirifiriagna.2Ka zaho nagnano raha nampalahelo anarô, fa anjovy edy afaka hampiravoravo zaho ankoatrany araiky noratravako?3Nanaoratra zaha kara lay fataoko tiô, baika zaha ka fa havy agny tsy voaratran-drô, baka iô za tsy hahazo alahelo amin'ny raha tôkony hiravoravoako. Zaha ndraiky managna toky aminarô jiaby, satria aravoagna naka jiaby aminarô jiaby.4Nanaoratra ho anarô jiaby zegny zaho baka amin'ny fahoriagna mavety, miaraka amin'ny fangirifiriagna-fo, baka iô miaraka amin'ny ranomaso be. Zaha tsy te ampalahelo anarô. Fa ndraiky, te hampahay anarô amin'ny alalin'ny fitiavagna, izegny hanagnako ho anarô.5Koa nisy olo niteraka alahelo, tsy niteraka izegny taminaka fo izy, fa aminarô jiaby koa fa amin'ny endrika hafa.6Ampy izy fanasaziagna nataon'olo maro hoanany.7Fa iniany ity ndraiky, raha tôkony handay ho saziagna zegny, fa anarô ndraiky hamela heloka ndraiky hampionogno izy. Ataovy izegny baika tsy hifototro izy amin'ny alahelo be loatra.8Dikan'izegny mankahery anarô zegny zaho, hagnamafy ampahibe-maso fa tianarô zegny Izy.9Izegny zegny antony nagnoratako, baika hitsapako anarô, avy iô koa mba ahaizako anarô mahay mankasitraka amin'ny raha jiaby va.10Izikoa anarô mamela olo, mamela izegny olo izegny koa zaho. baka iô izay navelako, raha namela raha jiaby zegny zaho, izegny famelagna izegny atao hoe fitiavagna anarô eo imason'I Kristy.11Izegny natao baika tsy hamitahan'ny Satana anay. satria izahay zegny mahay irô drafiny.12Nisaokatra hoanaka zegny varavaragna tamin'ny Tompo jiaby Kôfa navy tao tanàgna mavety Troasy, hitory filazantsaran'I Krtisty tagny zegny zaho.13Na dia izegny, tsy nanagna fiadanan-tsaigny zegny zaha, satria zaho tsy nahita ralahiko Titosy tagny. Dikan'izegny, niala irô zegny zaho avy iô zaha nandaiha nipody tagny Makedonia.14Fa hisaoragna anie ho an-dRagnahary, izay ao amin'i Kristy mitarika anay mandrakariva ao amin'ny fandresegna. Amin'ny alalatsika zegny haeliny na aìa na aìa hagnitra mamin'ny fahalalagna izy.15Fa izahay zegny hanitra mamin'i Kristy an-dRagnahary, na tiô aminarô izay novonjegna ndraiky tiô aminarô izay ho faty.16Ho an'ny olo izay ho faty, izegny zegny hanitra avy ami'ny fahafatesagna ho amin'ny fahafatesagna. Ho anarô sasany, izay nobonjena zegny hanitra avy amin'ny fiainagna ao amin'ny fiainagna. Azovy mendrika amin'irô raha irô?17Fa izahay zegny tsy mitovy amin-drô olo maro, irô mivarotra tenin-dRagnahary baika ahazoagna tombony. Fa ndraiky, amin'ny fahadiovam-po fo, hiresahanay amin'i Kristy, satria zegny nalefa avy amin-dRagnahary izahay, tao amin'ny fahitan-dRagnahary.

Chapter 3  
1Hanomboka hidera-taigna izahay va? Izahay tsy mila irô taratasy fagnamariagna aminarô na baka aminarô, kara olo sasany, sa tsy izegny man?2Taignanarô fo taratasy fagnamariagnanay, lay voasaoratra agnaty fô tsika, lay hay vakian'olo jiaby.3Anarô zegny maregny fa taratasy fagnambaragna baka amin'i Kristy, lay namaizantsika. Izegny zegny tsy voasaoratra tamin'ny ranomainty fa tamin'ny Fagnahin-dRagnahary velogno. Izegny zegny tsy voasaoratra tamin'ny takaila-bato, fa tamin'ny takailaka ny fôn'ny olombelogno.4Izegny toky lay anagnantsika eo ankilan-dRagnahary amin'ny alalan'i Kristy.5Atsika zegny tsy mahaifa amin'ny taignatsika mba hangala n'ino n'ino lay baka amintsika. Néfa ndraiky, fahefagnatsika zegny baka amin-dRagnahary.6Zagnahary nagnano atsika mba ho mpanompon'ny fagnekegna vaovao. Izegny zegny fagnekegna tsy avy amin'ny saoratra fa avy amin'ny Fagnahy. Fa saoratra mamono, fa Fagnahy ndraiky magnamia aigny.7Fa lay asa nitairaka fahafataisagna zegny voasaoratra tambonin'ny vato zegny navy tamim-boninahitra mavety kay vahoakan'Israely zegny tsy afaka nibanjigny ny vatagnan'i Mosesy. Izegny zegny noho ny voninahitry ny vatagnanany, voninahitra ilay nihalevogno.8Ho voninahitra mavety karakory ny asa izay ataon'ny Fagnahy?9Fa raha nanagna voninahitra ny asan'ny fagnamelohagna, kay karakory zegny fitomboan'ny voninahitry ny asan'ny fahamarinagna!10Satria baka, lay namaizagna voninahitra igny ka mandaiha zegny tsy hoisy voninahitra eky amin'izegny fomba izegny, noho ny voninahitra ilay mampitombo izegny.11ka izegny edy nandalo fo nanagna voninahitry, ka tsy hanagna voninahitra mihoatran'izegny izay maharitra va?12Satria managna toky karaha izegny atsika, ka masaky tantairaka.13Atsika zegny tsy karaha nin'i Mosesy, ilay nanarogno vatagnanany tamin'ny voaly, baika tsy hafahany vahoakan'Israely mizaha izy mivantagna amin'ny fiafaran'by voninahitrin'ilay mandalo fo.14Fa sain-drô iô zegny donto. Na juska ziô izegny voaly izegny mbala mijanogno amin'ny fanekegna taloha. Tsy misaokatra izegny, satry ao amin'i Kristy fo izegny no adoso.15Kanéfa na amin'iziô, na ombiagna naombiagna no vakigny lalagnan'i Mosesy, zegny mandrakotra fôn-drô ny voaly.16Kanéfa ndraiky, ka mitodika amin'i Tompo olo zegny, adoso ny voaly.17I Tompo zegny Fagnahy. Lay misy Fagnahin'ny Tompo, izy zegny misy fahafahagna.18Ary atsika jiaby, tsy misarogno voaly zegny mahita voninahitry ny Tompo. Atsika zegny efa voaôva ho agny amin'ny voninahitra mitovy ilay baka amin'ny voninahitra ho aamin'ny voninahitra, baka avy amin'ny Tompo tsy azovy fa ny fagnahy.

Chapter 4  
1Kay noho izegny, satria izahay managna izegny asa fanompoagna izegny, ndraiky vonahazo famindram-pô, ka kivy izahay.2Kanéfa ndraiky, tsy nikenay irô fomba mahamaignatra ndraiky misitriky. Tsy miaigny amin'ny katramo izahay, avy iô taigna mampiasa marigny amin'ny volagn-dRagnahary. Amin'ny fagnaboaka ny marigny, izahay zegny magniraka tegnanay amin'ny feon'ny fieritreretan'ny olo baika izy indesigny eo imason-dRagnahary.3Fa raha misitriky filazantsaranay, misitriky amin-drô zay ho very izegny.4Amin'ny toe-javatra miboaka amindrô izegny, Zagnaharin'izao tontolo izao manakona saignindrô, baika irô tsy hino, mba tsy hiboan'ny fahazavagnan'ny filazantsaran'ny voninahitr'i Kristy, izay endriky Zagnahary.5Fa izahay tsy magnabara raha makasika zahay, fa Kristy Jesosy Tompo, ndraiky taignanay karaha fa mpanomponarô baka amin'i Jesosy.6Fa Zagnahary ilay araiky nivolagna karaty: " Fahazavagna hamiratra ao agnatiny mahiziky." Izy namiratra tao agnaty fô narô, baika hagnamia fahazavagnan'ny fahalalagna voninahitrin-dRagnahary eo amin'ny ankilan'i Jesosy Kristy.7Fa izahay managna zegny haregna izegny ao agnatiny tavoara tanimanga, baika hazava fa angovo mahery mihoatra lavitra zegny an-dRagnahary fa tsy ninay.8Ampijaliagna amin'ny faomba jiaby izahay, fa tsy resy. Very hevitra izahay fa tsy feno famoizam-pô.9Hiagniny izahay fa tsy ningiagna. Vonegna izahay fa tsy ravagna.10Mitondra fahafataisagn'i Jesosy mandrakariva agnatin'ny taignanay izahay, baika hiboaka atoaminay fo ny fiainagnan'i Jesosy.11Fa izahay mbala velogno ndraiky mitaondra fo ao amin'ny vatagnanay ny fahafataisan'i Jesosy, amin'izegny fiainagn'i Jesosy zegny hiboaka eo amin'ny vatagnanay olombelogno.12Kay noho zegny, fahafataisagna zalah miasa ao amintsika é, fa fiainagna ndraiky miasa ao amindrô.13Fa izahay managna Fagnahin'ny finoagna mitovy araka izay voasaoratra karaty: "Nino zaha, baka iô nivolagna zaha."14Magneky koa izahay, avy iô zegny nivolagna koa izahay. Hainay tsara fa araiky izay nanagana ny Tompo Jesosy zegny hanangana atsika koa miaraka amin'i Jesosy. Hainay fa hitôndra zahay miaraka aminandrô ao amin'ny fagnatrehany Izy.15Raha jiabay zegny ho anarô baika, araka fahasoavagna voaparitaka tamin'ny olo maro zegny mba hitomboan'ny fanomaizam-pisaoragna ao amin'ny voninahitrin-dRagnahary.16Noho izegny zegny, tsy ho kivy izahay. Na kara somary malemy ivelagna aza izahay, zegny hatsaraigny isan'andra isan'andra ao agnatinay.17Fa amin'iz'iô andra mandalo karan'iô, ny fahoriagna maivagna izay magnamia aigny ho amin'ny lanjan'ny voninahitra maharitra mandrakizay ho anay.18Fa izahay tsy mizaha raha hita, fa raha tsy hita. Irô raha hitantsika iô tsy maharitra, fa irô raha tsy hitantsika iô fo maharitra mandrakizay.

Chapter 5  
1Haitsika tsara fa izy koa ravagna tragno ipetrahatsika ambonin'ny tany, managna tragno avy amin-dRagnahary atsika. Izegny tragno zegny, tsy natao tagn'olombelogno fa tragno mandrakizay, agny an-dagnitra agny.2Fa eto amin'ity tragno-lay ity atsika sahiragna, kay magniry mafy zegny atsika mba hipetrahatsika agny amin'ny tragno tsika an-dagnitra agny.3Magniry izegny mafy atsika satria amin'ny fotoagna agnanaovatsika zegny ho hita misignikigny atsika fa tsy ho hita miboginy.4Izy koa mbala eto amin'ity tragno-lay ity fo atsika, sahiragna, mavésatraintagna. Tsy te hiboginy atsika.Néfa ndraiky, te hisikigny atsika, mba ho ateligny ny fiainagna izay mety maty.5Fa Araiky Izay hagnomagna atsika hoagny amin'ny raha izay agny, tsy azôvy Iz'iô fa Zagnahary, Izy nagnamia atsika ny Fagnahy ho fanambaragna izay ho avy.6Kay noho izegny mahatokià mandrakariva fo atsika. Haintsika tsara fa izy koa mijanogno matoky taigna zegny atsika, dikany zegny atsika magnalavitra ny Tompo tsika atsika.7Fa mandianà amin'ny finoagna zegny atsika, fa tsy amin'ny fahitagna.8Kay noho zegny, managna fahatokisagna atsika. Aleontsika lavitry vatagna tsika fa ao an-tragno miaraka amin'ny Tompo.9Kay dikan'izegny, ataontsika tanjogno zegny, na angny an-tragnotsika na agny lavitra agny, baika mba hampiravoravo Izy.10Fa atsika jiaby tsy maintsy hiboaka eo alohan'ny seza fitsaràgnan'i Kristy, baika ho mety ahazahoan'ny tsy araiky araiky izay mifagnaraka amindrô zava-bita ao amin'ny aingny, na ho amin'ny tsara na ho amin'ny ratsy.11Avy amin'izegny, ahaizantsika mavozo ny Tompo, handresentsika lahatra ny olo. Ny maha atsika atsika zegny hitan-dRagnahary mazava. Ataoko fa mazava tsara amin'ny feon'ny fieritreretagnarô izegny.12Izahay tsy miezaka handresy lahatra anarô fa hizahà zay mikoragna mahitsy fo. Kanéfa ndraiky, izahy magnamia porofo anarô hiraiharaiha nohon'ny aminay, mba hanagnanarô valin-teny ho andrô izay miraiharaiha amin'endrika ivailany fa tsy ao am-pô.13Fa raha ohatra ndraiky zahay very saigny, hoan-dRagnahary izegny fahaverezagna saigny zegny; Fa raha ohatraka, zahay zegny tonga saigny tsara, izy zegny hoanarô.14Fa fitiavan'i Kristy zegny manery anay, satria atokisanay fa: nisy olo araiky maty ho an'olo jiaby, ary noho izegny maty ho olo jiaby.15Maty Izy homojy olo jiaby, baika tsy ho velogno ho an'ny taignanany eky izay velogno, fa ho andrô efa maty ndraiky nitsangana hamonjy azy.16Noho izegny antony izegny, manomboka iz'iô zegny, tsy mitsara na zôvy na zôvy araka ny fomban'olombelogno eky atsika, mitovy amin'izegny koa fomba fizahavan'i Kristy atsika taloha. Fa amin'iziô, atsika zegny tsy mitsara na zôvy na zôvy kara izegny eky.17Noho zegny, raha misy olo ao amin'i Kristy, i olo iô efa olom-baovao. Efa nialany jiaby raha taloha. Amin'iziô iz, efa niova olom-baovao irô.18Irô raha jiaby yô zegny bak'amin'ndRagnahary fo. Nampihavanigny tamin'ny Taignany baka tamin'ny alalan'i Kristy atsika, avy iô namiany atsika asa fanompoagnany fampihavanagna.19Midika hoe, Zagnahary ao amin'i Kristy zegny nampihavagna izao tontolo izao amin'ny Taignany, tsy nikonty fahadisovagna, avy iô efa nampaitrany taminay volagnanany ny fampihavanagna.20Kay voatôndro ho mpisolon-taignan'i Kristy izahay, kara fa hoe amin'ny alalanay zegny hagnanaovan-dRagnary kaikinany. Kay miangavy anarô zegny zahay, noho i Kristy: " mihavàgna amin-dRagnahary!"21Natony tonga saorogno ho an'ny fahotantsika Kristy. Izy ilay araiky izay tsy nanota. Nataony izegny baika mba ho havy agny amin'ny fahamarinan'dRagnahary ao aminy atsika.

Chapter 6  
1Izahay koa miara-miasa aminy, kay mampirisiky anarô zegny tsy handray fahasoavan-dRagnahary fahatany.2Fa izy nivolagna karaty: "Tamin'ny fotoagna mety, Zaho nitandregny anarô, baka iô tamin'andron'ny famonjegna, nagnampy anarô Zaho. Zahava, amin'iziô zegny fotoagna mety.3Tsy mamaitraka vato fanafintohinana yô aloany na jôvy na jôvy izahay, fa izahay ndraiky tsy magniry hagnaratsy laza amin'ny asa fanompoagnanay.4Kanefa ndraiky, izahay zegny magnaporofo taignanay amin'ny asanay jiaby, fa mpanompon-dRagnahary izahay. Izahay zegny mpanompony amin'ny fiaretagna be, fahoriagna, fipetrahagna, fahasarotagna,5irô koboay, fanagadragna, fampiherigny, amin'ny asa mafy, kaofa aligny irô tsy misy torimaso, amin'ny hagnomagnana,6amin'ny fahadiovagna, fahalalagna, faharetagna, fahatsoram-pô, amin'ny Fagnahy Masigny, amin'ny taigna fitiavagna.7Izahay zegny mpanompo ao amin'ny volagnan'ny fahamarinagna, ao amin'ny angovo ndRagnahary. Izahay managna fiarovan'ny fahamarinagna amin'ny tagnana havagnana ndraiky havia.8Izahay miasa amin'ny voninahitra ndraiky amin'ny fahafam-baraka, amin'ny fanaratsiagna ndraiky fideragna. Izahay voavolagna fa mpavandy, Néfa ndraiky izahay olo marigny.9Izahay miasa kara iregny tsy misy mahay iregny kanéfa zahay olo malaza. Miasa kara ho faty izahay, zahà fa mbola miaigny saomatsara zahay. Miasa zahay kara olo voa-sazy nohon'ny asanay, néfa tsisy kara ho voaheloka ho faty zegny feky.10Izahay miasa kara irô malahelo, kanéfa izahay ravoravo amin'ny fiainagnanay. Izahay miasa kara masikina, kanéfa mampanan-karena olo maro izahay. Miasa kara tsy manan-dràha izahay, kanéfa ndraiky kara anagnanay aby raha jiaby.11Izahay nivolagna raha jiaby marigny taminarô, ry Korintiana, baka iô fonay misaokatra midagnadagna.12Zahay tsy mandidy Fonarô, fa anarô mahay namehy hetseham-ponarô.13Boka iô ho valiagna ara-drarigny-mikoragna aminarô kara amin-jaza ambilà hidagnadagna agny Fonarô14Aza mipaitaka amindrô tsy mpino. Fa ino ifandraisany fahamarinagna ndraiky fandikan-dalàgna? Fa ino koa iarahan'ny mazava amin'ny mahiziky?15Mba ino eky mety ho fifagnaragna eo amin'ny Kristy ndraiky Beliala? Baka iô, ino iraisan'ny anjaran'ny mpino araiky ndraiky tsy mpino araiky?16Avy yô, ino ikambanan'ny tempoly ndRagnahary amin'ny sampy? Fa antsika zegny tempoly ndRagnahary velogno, araka ny nataon-dRagnahary nambarany: "Zaho ipetraka aminany sady andaidaiha ao aminany Zaho. Izaho ho Zagnaharinazy, fa Izy ndraiky ho olognonaka."17Noho izegny, "Mivoaha iala eo amindrô, baka iô mitokana," hoizy Tompo. "Aza mitana raha maloto, avy iô Izaho angala anarô.18Izaho ho Papa narô, fa anarô ndraiky ho zanako lahy ndraiky ho zanako vavy", hoizy Tompo tsitoha.

Chapter 7  
1Irô malalako, hatramin'ny nanagnatsika irô teny fikasana, aoka atsika hagnadio taignatsika amin'ny raha jaiby izay mahataonga fahalotoagna amin'ny vatagna ndraiky fanahintsika. Aoka atsika hikatsaka fahamasinagna amin'ny fatahoragna an'dRagnahary.2Alaivo izahay! Fa tsy nagnano ratsy tamin'jôvy na zôvy zahay. Tsy nandratra na nanararaotra nan-jôvy na zôvy izahay.3Tsy andaiha agnameloko anarô zegny zaho fa efa nambarako fa ato ampaonay anarô, fa miara-maty ary miara-velogno atsika.4Be fahatokiako anarô, zaho mirehareha nohon'ny aminarô. Zaho feno fampiononagna. Mitobotoka hafaliagnako na somary yô zegny fampahoriagna jiaby.5Zahay kaofa navy tagny Makedonia, tsisy repos feky tamin'ny taignanay. Noho izegny, nijaly tamin'ny fomba jiaby izahay nohon'ny ady tagny antany, ndraiky favozoagna tao antiny.6Fa Zagnahary, izay mpampahery ny kivy, nampahery zahay tamin'ny fahavian'i Titosy.7Tsy tamin'ny fiahaviany fo nampaherezan'dRagnahary zahay. Fa tamin'ny fampaherezagna izay nalain'i Titosy avy tamindrô. Mivolagna antsika izy amin'ny haben'ny fitiavanarô, alahelonarô, ndraiky fiahianarô zaho laligny. ka hiravo mandrakizay zaho.8Fa na dia nampalahelo anarô ny taratasiko, tsy nampanenigny zaho izegny. Fa nanegniny tamin'izegny zaho kaofa nahita fa nampalahelo anarô taratasiko. Fa nalahelo nandritra ny fotoagna foky anarô.9Inianity ndraiky zaho ravo, tsy hoe satria mijaly anarô, fa satria alahelonarô nitondra anarô nandeha ho agny amin'ny fibebahagna. Anarô zegny niaingny ny fahoriagna ao amin'I Zagnahary, kay tsy nisy very nijaliagnanarô ho anay.10Ny fijaliagna ao amin'I Zagnahary zegny mitaondra amin'ny fibebahagna baika hahatanteraka ny famonjegna tsy misy fanignainagna. Na dia zegny aza, ny alahelon'izao tontolo izao zegny mintondra fahafataisagna.11Zahavà vokatran'ny habehan'ny fikirizanarô tamin'ny fahoriagna ao amin'i Zagnahary. Be lavitriny habehan'ny fikirizana tao amindrô mba hagnaporofoagna fa tsy manan-tsigny anarô. Be lavitriny habehan'ny helokonarô, ny favozognanarô, ny alahelonarô, ny zotom-ponarô, ary ny fagniriagnanarô ahita zegny ny fahamarinagna izay tokôno atao! Amin'ny raha jiaby nagnamarigny tamin'ny taignanarô ianarô baika tsy ho voa-tsigny ami'izegny raharaha izegny.12Na nanaoratra taminarô aza zaho, tsy hoandrô izay mpagnano ratsy nanoratako, na koa hoandrô izay miharitra ny ratsy aby yô! Fa nanoratako hoandrô zay tôkono hagnambaragna ny fahazotoanarô teo aminay eo ankilan-dRagnahary.13Baka tamin'izegny nampaherezagna zahay. Mihoatra ny fampaherezagna izay efa nanagnanay, nihoa-papagna ny aravoagna nohon'ny aravoagnan'i Titosy, satria fagnahinany velombelogno noho ny aminarô jiaby.14Izy ndraiky koa zaho niraiharaiha momba anarô zaho, tsy mba afa-baraka zaho. Mifanohitra amin'izegny, irô raha jiaby izay novolagninay taminarô raha marigny jiaby, firaiharaihagnanay momba anarô amin'ni Titosy, voaporofo fa marigny.15Fitiavany anarô mavety kokoa, mitovy nahatsiarovagna ny fangnekehanarô jiaby, fandraisanarô azy tamin'ny tahotra draiky favozohagna.16Ravoravo zaho satria managna fahatokisagna tantairaka taminarô.

Chapter 8  
1Tianay ho hainarô zegny rahalahako, mahakasikin'ny fahasoavan-dRagnahary lay namiany tamindrô fiangonan'i Makedonia.2Nandritran'ny fitsapagna maventy amin'ny fahoriagna ny fitobakin'aravoagna ndraiky fara-fahantran'izy jiaby, nitairaka haregna mavety ny amin'ny fahafoizagna magnamia.3Satria zaho nitsangana vavolombelogno fa nagnano be arak'izay vitandrô irô, mihoatra izay tokôny vitandrô ny vita. Tamin'ny sitrapondrô manokana4ndraiky tamin'ny fiangaviagna mafy baika hanagnandrô anjara amin'ity asa fanompoagna eto amin'arô mpino eto.5Tsy arakaraka izay nantenainay ny raha niboaka. Kanéfa ndraiky, Irô zegny nagnamiha taignandrô mialoha tamin'dRagnahary. Avy iô irô nanolo-taigna ho anay irô tamin'ny sitrapôn-dRagnahary.6Kay nampirisik'i Titosy zegny izahay, tamin'ny fanomboany asa izegny, mba hagnatanteragna fahasoavagna eo aminarô.7Fa anarô ndraiky zegny manan-karegna amin'ny raha jiaby, amin'ny finoagna, amin'ny volagna, amin'ny fahalalagna, amin'ny fahazotoagna jiaby, amin'ny fitiavanarô zahay. Koa ataovy azo antoka mba hanan-karegna amin'izegny asa fahasoavagna anarô. [NY ULB ndraiky UDB, miaraka amindrô dikan-teny maro hafa, dia mivaky karaty: " Ao amin'ny fitiavagnanao anay." Ny dikan-teny hafa dia mivaky karaty: "Ary ao amin'ny fitavanay anarô"]8Tsy mivolagna izegny kará didy zaho. Kanèfa, mivolagna zegny zaho amin'ny fitsapahagna izegny amin'ny zotom-pon'ny olon-kafa.9Satria hainarô ny fahasoavan'ny Tompontsika Jesosy Kristy. Ka na nanankariagna aby izy, zegny lasa masikina noho n'anarô, koa amin'ny alalan'ny fahantragna zegny, mety azahoanarô haregna.10Nohon'amin'ny koragna zegny, hagnamia toro-hevitra anarô zegny zaho, izay hagnampy anarô. Herintaogno lasa izay, tsy ny fanaovagna fo nivitanarô, fa ny fikasagna koa efa natombokanarô teo alohan'ny sasany hatry ny taon-itsy.11Todiò katramin'ny farany, kara tamin'ny nazotoanarô tam-boalohany, karazegny koa no ataonarô hahavitanarô azy araka izay anagnanarô.12Satria raha magniry mafy hagnano izegny asa izegny ianarô, raha tsara ndraiky azo ekegny izegny. Tsy maintsy mifototro amin'ny zay hanagnan'ny olo araiky izegny, fa tsy lay tsyanagnany.13Kanèfa, i asa izegny, tsy tokôny hanamaivana ny hafa na koa hampijaly anarô. Fa tokôny hisy ny rariny.14Ny haregnanarô amin'iziô fotoagna iz'iô, hagnamia izay ilaindrô. Ka izegny koa, mba hagnamezan'ny haregnandrô izay ilainarô. Avy iô, mba agnamaizandrô ny rariny15Araka izay efa voasoratra hoe: "Ilay araiky izay nanagna betsaka, tsy nanagna ambiny, avy iô lay araiky izay nanagna ny hely, tsy nanagna ny tsy ampy.16Fa an-dRagnahary ny fisaoragna, izay nametraka ny tao am-pon'i Titosy ny fahamatoragna izay ananako aminarô.17Fa izy tsy nagneky ny kaikitsika, fa taigna matotra ny amin'izegny koa. Nanatogno anao tamin'ny sitrapony manokagna izy.18Nalefanay izy niaraka tamin'lay rahalahy izay noderaina teo agnivon'ny fiangonagna jiaby noho ny asany izay mitory ny filazantsara.19Tsy izegny fo fa, izy koa notendrendrô fiangonagna mba handaiha hiaraka aminay hitondra io asan'ny fahalalan-tagnana io. Izegny, ho an'ny voninahitry ny Tompo ndraiky ho an'ny fanirianay hagnampy.20Mitandrigny izahay ny amin'ny mety isian'ny olo mitaraigny mombanay mahakasika an'iô asa fahalala-tagnana izay hataonay iô.21ka mila mitandrigny izahay mba hagnano mendrika, fa tsy eo anatrehan'ny Tompo fo! fa eo alohan'ny olo koa.22Mandaifa rahalahy araiky hafa koa izahay miaraka amindrô. Matetika izahay zegny nitsapa azy, avy iô nahita azy mafana fo tamin'ny asa maro. Mazoto kokoa izy iz'iô niany noho ilay fahatokisagna maventy izay anagnany aminarô.23Raha ny amin'i Titosy, izy no namako ndraiky mpiara-miasa amiko ho anarô. Raha ny amin'ny rahalahinay, nalefandrô fiangonagna izy irô. Voninahitra ho an'i Kristy izy irô.24Kay aboà irô ny fitiavanareo, ary aboà amin'ny fiangonagna ny anton'ny firaiharaihanay momba anarô

Chapter 9  
1Makasika asa fanompoagna ho ndrô mpino, tsy taigna tadiaviko manokatra ho anarô.2Haiko momba faniriagnanarô, izay iraiharaihako amin'olon'i Makedonia. Nambarako irô fa Akaia zegny efa vognono nanomboka tamin'ny taogno lasa. Zotom-pônarô no nanosika ny ankamaroandrô hiasa.3Avy iô nirahiko rahalahy mba tsy ho zava-pôagna zegny fireharehantsika mômba anarô, abokô mba ho vôgnono anarô, araka efa nivolagniko hoanarô.4Raha tsy zegny, koa misy Makedoniana maro miaraka aminaka avy iô mahita anarô mbola tsy vôgnono, zegny ho maignatra atsika tsy mivolagna n'ino n'ino mahakasika anarô zaho-noho fahatokiagna anarô.5Ka mieritreritry zaho fa ilaigny mampirisiky irô rahalahy hagnagny aminnao avy iô hagnano fifagnarahagna mialaoha amin'ny fagnomezagna efa nampanantenainao. Izegny zegny ahafahagna miavognono karaha fitahiagna, fa tsy karaha raha tsy azo ekehigny.6Taigna ny izy zegny ity: Ny araiky izay mamafy hely zegny hijimja kely, Fa araiky izay mamafy amin'ny tanjom-pitahiagna zegny hijinja fitahiagna koa.7Ambilà agny tsy araiky araiky hagnamia araka lay efa norafetiny tao am-pônany. Aza atao forcé izy. Fa ny mpagnamia am-pifaliagna zegny no tian-dRagnahary.8Zagnahary zegny afaka mampitombo fitahiagna ho anao, amin'ny raha jiaby, afaka hahazo izay tadiavinarô jiaby mandrakariva aminarô. Izegny no misy zegny mba ahafahanarô manatombo asa soanarô.9Izegny zegny araka ny voasôratra hoe: "Nozaraigny irô haregnanany baika hagnamaizagna irô mahantra. Maharitra mandrakizay fahamarinagnanany."10Hoandrô zay magnamia hambeo ho andrô mpamafy ndraiky mofo hohanigny zegny hagnamia ndraiky hahabe ny hambeo afafindrô ndraiky hampitombo vokatry ny fahamarinagnanarô,11Hahazo haregna amin'ny fomba jiaby ianao mba hahatonga anao ho malala-tagnana. Izegny zegny hitondra fanehoam-pisaoragna an-dRagnahary amin'ny alalanay.12Ny fagnatanterahagna iô asa fanompôagna iô zegny, tsy vitan'ny hoe mahafeno raha ilain'ny mpino fo. Mila mitombo koa izegny amin'ny asa fagnamaizam-pisaoragna an-dRagnahary maro.13Fa noho ny fitsapagna anarô izay voaporofo amin'iô asa iô zegny, hagnamia voninahitra Zagnahary koa ianarô amin'ny fagnekegna ny fibabohanarô amin'ny filazantsaran'i Kristy. Zegny hagnamaizagna voninahitra Zagnahary koa ianarô amin'ny fahalalahan-tanagnanarô amin'ny fagnamaizagna ho andrô ndraiky olo jiaby.14Avy iô, amin'ny fangatahany ho andrô zegny manigny anarô izy noho ny haben'ny fahasoavan-dRagnahary aminarô.15Ho an-dRagnahary anie ny saotra noho ny fagnamaizany tsy hay volagniny!

Chapter 10  
1Izaho Paoly miangavy anarô, amin'ny fanetren-taigna ndraiky hamoram-pagnahin'i Kristy. Malemy fagnahy zaho kôfa eo ankilanarô, néfa masakisaky zaho, anarô kôfa tsy iô.2Kay mangataka aminarô zegny zaho, kôfa miaraka atsika, tsy mila masakisaky amin'ny fahatokisan-taigna. Néfa zaho mieritreritra fa mila sahy manohitra irô izay mihevitra fa isika zegny miaigny araka ny nôfotro.3Fa na izegny aza, mandeha araka ny nôfotro zahay, tsy miady araka ny nôfotro.4Fa fiadiagna iza iadiagna tsy ara-nôfotro. Kay noho izegny, managna angôvy avy agny an-dagnitra irô mba hamotehagna ny fagnahy ratsy. Fa tsy mitôndra raha aby ny hevi-pitak'izy irô.5Ho robatintsika koa ny raha zay manangana micontre ny fahalalagna ho an-dRagnahary. Fa mandiniky ny hampandroso ny olo tsy araiky araiky amin'ny fagnekehagna an'i Kristy atsika.6Kay miomagna amin'ny fômba fihetsika tsy fankatoavagna jiaby atsika, kôfa hainy ny fagnekehanarô.7Zahava mazava izay eo aloanarô. Fa na zôvy na zôvy no resy lahatra fa izy no Kristy, aoka hampatsiaro ny tegnany izy fa izy tokoa zegnyn Kristy, kay kara zegny koa atsika.8Yah, fa na zegny mirehareha aby zaho makasikan'ny fahefangnantsika, ilay namian'ny Tompo atsika mba hananganagna avy iô tsy hanimba anarô, tsy ho maignatra zaho .9Tsy tiako izegny hampamgôrôhôrô baka amin'ny taratasiko.10Fa olo sasany nivolagna hoe: "Mavozo ndraiky mahery taratasinany, néfa melemy ara-batagna izy. Tsy mendriky ho regnaisigny volagnanany."11Aoka olo mba hitovy iregny ahay fa iregny volagnanay ao amin'ny taratasinay tamin'ny fotoagna tsy nahatiô zahay, mampiseo asanay, tôkony ho ataonay rehetra havy agny izahay.12Zahay tsy mandeha lavitra; ampitovisanay amin'ny taignanay anarô izay midoka-taigna. Fa raha mandrefy ny taignanany amin'ny hafa irô, mampitovy taignanany amin'ny hafa, zay tsy ho mavariagna.13Atsika, na dia izegny, tsy mirehareha mihoatra ny tôkony ho izy. Fa kanéfa, ataonay fo izegny zegny misy ferany araka ny nanendreny Zagnahary anay, misy farany izay mahakasika anarô.14Fa tsy mitandriny taignanay izahay jiaby havy volagna aminarô. Izahay no havy voalohany hatrany aminarô niaraka tamin'ny filazantsaran'i Kristy.15Tsy nirehareha mihaotra ny farany atsika ny mômban'ny asan'ny sasany. Néfa, magnataigna zahay fa hitombo finoagnanarô amin'ny asa lehibe miambigny ny tsy araiky araiky, avy iô samy amin'ny farany avy.16Fa ity zegny antenainay, mba ahafahanay mitory ny filazantsara na agny amin'ny toeragna lavitra agny anarô. Tsy hirehareha momban'ny asa efa vita tagny amin'ny faritra hafa antsika.17"Néfa aoka araiky izay mirehareha, hirehareha ao amin'ny Tompo."18Fa tsy ilay araiky izay magnamia taignanany no ekegna. Néfa, aoka ilay araiky izay namaizany ny Tompo.

Chapter 11  
1Magniry zaho mba ahafahanarô mamela zaho hagnano fahadalagna hely sasany. Fa taigna mamela zaho marigny anarô!2Fa zaho saro-piaro amin'ny raha mahakasika anarô. Managna fahasarotam-piaro araka ndRagnahary aminarô zaho, hatramin'ny nagnamaizako toky anarô tao amin'ny fanambadiagna ho an'ny vady araiky fo! Zaho nagnamia toky hagnamia anarô karaha tamin'ny virijiny madio ho an'i Kristy.3Fa zaho mavozo saofo, karaha tamin'ny menarana namitaka an'i Eva tamin'ny alalan'ny hafetsegna, eritreritry narô mety hiala amin'ny fagnamaizan-taigna amin-kitsim-pô ndraiky madio amin'i Kristy.4Fa eritrereta hoe misy olo araiky havy hitory Jesosy hafa noho ny araiky toriatsika. Na eritrereta hoe mahazo Fagnahy hafa nohon'izy nalainarô ianarô. Na eritrereta hoe mahazo filazantsara hafa nohon'ilay araiky izay noraisinareo ianareo. Mamaila iregny Raha jiaby iregny tsara koa ianarô!5Satria mieritreritra zaho fa tsy farany ambany noho irô volagniny fa apostoly ambony.6Fa na dia tsy nahazo nikabaro aza zaho, fa nahazo tamin'ny fahalalagna. Tamin'ny fômba jiaby ndraiky tamindrô raha jiaby zegny nataonay ho hainarô izegny.7Zaho ma nanota tamin'ny fanetren-taignako baika hisandratanarô? Fa nitory filazantsaran'dRagnahary maimaimpôagna ho anarô zaho.8Nikatramo irô fiangonagna hafa zaho tamin'ny alalan'ny fagnekegna fanohanagna baka amindrô baika ahafahako manompo anarô.9Kôfa niaraka taminarô zaho ndraiky nila fanampiagna, zegny tsy nanavesatra na zôvy na zôvy. Fa irô raha nilaiko namiandrô mpirahalahy izay navy bôka agny Makedonia. Tamin'ny raha jiaby, zaho nitandrigny amin'ny taignako baika tsy ho enta-mavesatra aminarô zegny zaho, avy iô hanohy hanao izegny.10Koa ato amiko fahamarinagn'i Kristy, tsy hangigny izegny fireharehako izegny agny amin'ny faritr'i Akaia.11Nagnino? satria tsy tiako va anarô? NdRagnahary mahay izy.12Avy iô raha ataoko zegny mbola ho ataoko fo! baika mety ahafahako magnala fitaraignana nohon'ny fivolam-bolagnandrô zaho ndraiky mba ho hitany fa mitovy aminany fo izahay, amin'izay ireharehany.13Fa Apostoly santoka izy iregny, mpiasa mamitaka, kaila mampiova saora ho karaha n'Apostolin'i Kristy.14Fa izegny tsy mahagaga, fa na i Satana aza mampiseo taignanany mitovy amin'ny anjelin'ny fahazavagna.15Tsy mahagaga eky izy koa mampiseo taignandrô karaha ny mpanompon'ny fahamarinagna irô mpanompony. kay ny anjarandrô zegny izay mendrika ny asandrô16Ambarako indraiky: " Aza ambela hisy hieritreritra hoe adala zaho. Fa raha magnano izegny anarô, raiso karah ny adala zaho ka mba hirehareha hely.17Izay volagniko momba ity fahatokiagna mirehareha ity, tsy araka ny volagnin'ny Tompo, fa mivolagna kara adala zaho.18Satria maro olo no mirehareha araka ny nôfôtsô poerapoera koa zaho.19Nagneky am-piravoandrô adala anarô. Misy jery fieveranarô taignanarô!20Fa mandefitra amin'olo anarô raha manandevo anarô, mandany anarô, manararaotra anarô, mivolagna izy ho ambony noho ny anarô, na raha manaifaka taifantsofigny anarô izy.21Ho vololagniko amin'ny fahafaham-barakanay fa malemy loatra izahay tamin'ny fagnanaovagna izegny. Raha misy mipoerapoera zegny mivolagna karan'ny adala, i zaho koa mba hirehareha.22Hebreo ma irô? Izaho koa. Isiraelita ma irô? Izaho koa. Taranak'i Abrahama ma irô? Izaho koa.23Mpanompon'i Kristy ma irô? (Mikoragna kara olo adala zaho.) Mihoatra noho irô izegny zaho. Mbala niasa mafy nihoatra noho izegny zaho, tagny am-pikadragna matetika, tamin'ny kapoka mihoatra ny fepetra, tamin'ny fiatrehagna loza maro mahafaty.24Avy amin'ny alalandrô Jiosy no nandraisako "koboay efapolo latsaka araiky" Indimy.25Intelo zaho navoa koboay tamin'ny kakazo. indraih'andro zaho nitoraham-bato. Intelo zaho vaky sambo. Nandany aligny araiky ndraiky andro araiky tagny an-dranomasigny zaho.26Nandeha matetika zaho, tamin'ny onaona, tamin'ny lozandrô mpandrava, tamin'ny lozan'ny oloko manaokana, tamin'ny lozandrô Jentilisa, tamin'ny loza tany amin'ny tanàna, tamin'ny loza tagny an'efitra, tamin'ny loza avy amindrô rahalahy santoka.27Efa tamin'ny asa mafy ndraiky raha-tsarotra zaho, tamin'ny aligny tsy mihita toromaso, tamin'ny hanoanagna ndraiky hetaheta, tamin'ny fifadin-kanigny matetika, tamin'ny hatsiaka ndraiky fitanjahana.28Ankoatry ny raha jiaby, misy tsinky isan'andro amiko nohon'ny fanahiako amin'ny fiangonagna jiaby.29Azôvy no malemy, ka tsy malemy zaho? Azôvy no mikotragna, kay tsy ho meloko zaho?30Raha tsy maintsy mipoerapoera zaho, hipoerapoera momba izay magnabôaka irô fahalemeko.31Ilay ndRagnahary ndraiky Papan'i Tompo Jesosy, ilay araiky izay deraigna mandrakizay, araiky lay mahay fa tsy mavandy zaho!32Tagny Damaskosy, ny governora ambanin'i Areta mpanjaka, niambigny tanànan'i Damaskosy baika hisambotra zaho.33Fa najotso tamin'ny manda zaho, kay nilaifa niala tamin'ny tanagna.

Chapter 12  
1Izaho tsy maintsy mipoerapoera, na tsy mahazo ninonino zaho. Fa izaho hanohy ny amindrô fahitagna ndraiky irô fanambaragna avy amin'ny Tompo.2Mahay lehilahy ao amin'i Kristy zaho izay efatra ambin'ny folo taogno lasa izay na ao amin'ny taigna na tsy ao agnatiny taigna, tsy haiko izegny, ndRagnahary fo mahay araiky nakarigny ho agny andagnitry fahatelo.3Raha haiko fo iô lehilaha iô-na tao amin'ny taigna, na agny antany agny, izaho tsy mahay, ndRagnahary mahay-4fa nakarigny ho agny Amparadisa izy kay naharegny volagna tsy azo volagniny ndraiky tsy tôkono hovolagn'olo izy.5Fa alay araiky fo no hataoko rehareha; fa amin'ny taignako fo tsy hataoko rehareha afa-tsy amin'ny fahalemegnako .6Izy koa zaho te hiréharéha, zegny tsy ho adalagna, fa te hivolagna ny marigny. Fa hifehy taigna zaho amin'ny firéharéhagna, baika tsy hoisy na zôvy na zôvy hihevitra zaho ho ambony noho izay hita amiko na regny avy aty amiko.7Hifehy taigna amin'ny firéharéhagna ihany zaho noho nirô karazany fagnambaragna miavaka aby irô. Kay noho izegny, baika zaho tsy ho feno firéharéhagna, nasiagna fatsika nôfotronaka, mpitôndra hafatr'i Satana hanakorontagna zaho, baika tsy hiréharéha loatra zaho.8Intelo zaho nitaraigny tamin'ndRagnahary ny makasika izegny, baika hagnadosoagna izegny aminaka.9Fa hoizy taminaka: "Ampy ho anao ny fahasoavako, fa angôvo zegny natao ho lafatra ao amin'ny fahalemaigna." aleoko miréharéha bebe kokoa amin'ny fahalemaignako, baika hipetrahany angôvon'i Kristy ato amiko.10Noho izegny ravô noho i Kristy ao amin'ny fahalemaigna, amin'ny fagnevatevégna, amin'ny korontagna, amin'ny fagnenjaihagna ndraiky ao amin'ny fotoan-tsarotrako.Fa na oviagna na oviagna malemy zaho, zegny no matanjaka.11Lasa adala zaho! Anarô nanery zaho amin'izegny, fa izaho tôkono noderainarô. Fa izaho ndraiky tsy ambany noho nirô izay kahiagna Apostoly, agnabondrô zaho, na dia tsy jirenarô zaho.12Irô famantaragna marigny ny maha Apostoly zegny notanterahigny teo aminarô tamin'ny faharétagna tantairaka, famantaragna ndraiky fahagagagna avy iô asa mahery.13Fa nagnino anarô no tsy mba manan-danja noho irô fiangonagna sasany, ankoatrin'izegny, tsy maha vesatra amiko anarô? Mamelà zaho noho izegny fahadisoagna izegny!14Indro! vôgnono ho havy fanintelony agny aminarô zaho. Tsy ho vesatra ho anarô zaho, fa izaho tsy mila izay ao aminarô. Fa anarô no tadiaviko. Fa tsy ny zanaka no tôkono hihary hoandrô Ray aman-dreny. Kanéfa, irô Ray aman-dreny no tôkono hihary hoandrô zanaka.15Izaho ho ravo tantéraka handany ndraiky ho laniagna ho an'ny fagnahinarô. Raha mitia be anarô zaho, zegny hotiavigny kely va izaho?16Fa na dia zegny aza, tsy nanavésatra anarô. Satria zaho fetsifetsy be, kay izaho ilay araiky nahazo anarô tamin'ny fitaka.17Kay nagnararaotra anarô tamin'ny alalan'olo izay nakadalaiko taminarô zaho?18Nagnirak'i Titosy nalaky ho agny aminarô zaho, avy iô nalefako niaraka tamindrô rahalahy sasany. Kay andéha agnaraoatra anarô agny koa i Titosy? Atsika ty ma tsy lalagna araiky fo? Kay tsy niaraka fo atsika?19Kay anarô ma mieritreritra fa nandritra ny fotoagna jiaby izegny, niaro taignanay taminarô izahay? Eo ankilan-dRagnahary, no agnambaranay tao amin'i Kristy ny raha jiaby mba ho fampaherezagna anarô.20Fa zaho mavôzo, tsao fo, amin'ny fotoagna zaho havy aminarô iô, mety tsy hahita anarô araky ny fanantenaiko. Kay mavôzo zaho, sao tsy ho hitanarô araky ny fanantenagnanarô. Mavôzo zaho fa sao mety hisy fifandiragna, fialonagna, fiakaran'ny heloko, fikasagna amin'ny fitiavan-taigna, fifosagna, fieboeboagna avy iô fikorontagnana.21Mavôzo zaho tsao fo kôfa mimpody, hampihetrika zaho eo ankilan-dRagnahary. Mavôzo zaho tsao fo mety halahelo ny amindrô maro izay nanota teo aloha, ka mbola tsy nibebaka tamin'ny fahalotoagna ndraiky fijangajangagna avy iô fijejojejoagna feno fanirian-dratsy izay nataondrô.

Chapter 13  
1Ampagnintelony iziôty no nandalovako aty aminarô. "Fiampangagna jiaby tsy maintsy miorigny amin'ny porofo amin'ny vavolombelogno roa na telo."2Efa nivolagna taminarô izay nanota ao taloha ndraiky tamindrô ambiny jiaby tiô fanindroany, avy iô ambarako indraiky izegny: "Kôfa havy indraiky zaho, tsy hiantra azy ireo zaho."3Mivolagna zegny aminarô zaho satria anarô mitady porofo fa i Kristy zegny mivolagna amin'ny naka. Tsy marefo aminarô Izy. Fa néfa, mahery ao aminarô Izy.4Fa Izy nohombohagna amin'ny fahalemaigna, néfa velogno tamin'ny angôvon-dRagnahary. Fa atsika ndraiky marefo ao aminy, kanéfa atsika zegny miara-miaigny amin'angôvon-dRagnahary eo agnivonarô.5Diniha taignanarô raha tianarô ho hita fa ao amin'ny finoagna anarô. Tsapao taignanarô, tsy mbaola azonarô an-tsaigny va izegny momba ny amin'ny taignanarô fa i Jesisy Kristy zegny ao aminarô? Izy kôa anarô ka tsy nahomby tamin'y fitsapagna.6Fa izaho mahatoky fa anarô zegny hiaiky fa atsika nahomby amin'izegny fitsapagna izegny.7Amin'iziô! atsika zegny mivavaka amin-dRagnahary fa tsy afaka ny hangnano raha ratsy anarô. Izaho tsy mivavaka ny afaka ahitana fa atsika zegny nahômby amin'ny fitsapagna. Fa néfa, izaho zegny nivavaka mba ahafahanarô magnano izay mety kanéfa atsika zegny mety ho hita ho kara ny tsy nahômby tamin'ny fitsapagna.8Fa atsika tsy afaka hagnano raha manohitra amin'ny fahamarinagna, fa ho an'ny fahamarinagna zaraiky fo!9Fa atsika zegny miravo kôfa marefo ndraiky mafy anarô. Fa atsika fo koa zegny mivavaka baika ho ataontsika feno anarô.10Manôratra irô raha aby ireto zaho raha magnalavitra narô zaho, kôfa efa miaraka aminarô zaho zegny tsy voatery mitandra anarô ampahameloagna amin'ny fampiasagna ny fahefako- ilay namian'ny Tompo zaho, baika ananganako anarô, avy iô tsy handrantra anarô.11Farany, ry rahalahy, miravoa! miasà ho amin'ny fagnampodianagna amin'ny voloany, mahereza, mifagnikia tsy araiky tsy araiky, miainà am-piadanagna, avy iô Zagnahary ny fitiavagna ndraiky ny fiadanagna zegny hiaraka aminarô.12Mifampiarahabà anarô amin'ny fanorohagna Masigny.13Irô mpino jiaby zegny magnano veloma anarô. [Fagnamarihagna: Irô dikany volagna sasany zegny magnambatra ny andininy faha 13 amin'ny andininy faha 12 avy iô magnano ny andininy faha 14 ho andininy faha 13.]14Ainganie fahasoavan'ny Tompo Jesosy Kristy, ny fitiavan-dRagnahary, ndraiky ny fiarahagna amin'ny Fanahy Masigny ho ao aminarô jiaby.